Օտտո Վարբուրգ (բուսաբան)

Օտտո Վարբուրգ (, , ), գերմանացի-հրեա բուսաբան, արդյունաբերական գյուղատնտեսության  փորձագետ, Համաշխարհային սիոնիստական կազմակերպության ակտիվ անդամ։ 1911-1921 թվականներին եղել է որպես սիոնիստական կազմակերպության նախագահը։

Կենսագրություն 
Օտտո Վարբուրգը ծնվել է Համբուրգում, 1859 թվականի հուլիսի 20-ին մի ընտանիքում, որի նախնիները Գերմանիա էին եկել 1566 թվականին, հավանաբար Բոլոնյայից։ Վարբուրգը 1879 թվականին ավարտել է Համբուրգի Յոհաննես գիմնազիան և Բոննի համալսարանում ուսումը շարունակել բուսաբանության բնագավառում, որը մեկ կիսամյակից հետո թողել է և տեղափոխվել Բեռլինի համալսարան, այնուհետև սովորել Ստրասբուրգի համալսարանում, որտեղից 1883 թվականին ստացել է դոկտորի աստիճան։ Մյունխենում ուսանել է քիմիա, Տյուբինգենում՝ ֆիզիոլոգիա (Վիլհելմ Պֆեֆրի մոտ)։ 1885 թվականին ձեռնարկել է 4-ամյա արշավ դեպի Հարավային և Հարավարևելյան Ասիա՝ 1889 թվականին հասնելով Ավստրալիա։

Սիոնիզմ և գիտական գործունեություն 
1911 թվականին Վարբուրգը Պաղեստինում ընտրվել է Համաշխարհային սիոնիստական կոնգրեսի նախագահ, և պաշտոնավարել մինչև 1920 թվական։ 1920 թվականից հետո Կոնգրեսը տեղափոխվել է Անգլիա, սակայն Վարբուրգը մնաց Պաղեստինում և դարձավ Թել Ավիվի Գյուղատնտեսական փորձարարական կայանի հիմնադիր տնօրենը։ Ավելի ուշ այն դարձավ «Գյուղատնտեսության և բնական պատմության ինստիտուտ»։ Վարբուրգի ուսանողներից է եղել Նաոմի Ֆայնբրունը։

Վարբուրգի բացահայտումներն ավելի ուշ (1913-1922) տպագրվել են երեք հատորներում` Die Pflanzenwelt վերնագրով։ Բեռլին վերադառնալուց հետո նա հիմնադրել է Der Tropen Pflanzer ամսագիրը, որը մասնագիտացած էր արևադարձային գյուղատնտեսության մեջ, 24 տարի խմբագրել է այն։ Գիտակցելով, որ որպես հրեա իրեն չեն նշանակի պրոֆեսորի հաստիքում, նա կենտրոնացավ կիրառական բուսաբանության վրա և Գերմանիայի գաղութներում հիմնադրեց արևադարձային արդյունաբերական պլանտացիաների մի քանի ընկերություն։ Վարբուրգը եղել է նաև El Arish արշավախմբի անդամ, նշանակվել է Թեոդոր Հերցլի կողմից որպես Լեոպոլդ Կեսլերի ղեկավարած թիմի գյուղատնտեսական անդամ։

1931 թվականին Վարբուրգը Սկոպուս լեռան վրա գտնվող Երուսաղեմի հրեական համալսարանում բուսաբան Ալեքսանդր Էյգի հետ  հիմնադրել է Իսրայելի ազգային բուսաբանական այգին։ Երուսաղեմում պաշտոնաթողությունից հետո Վարբուրգը վերադարձավ Բեռլին և մահացավ 1938 թվականի սկզբին։

Գիտական աշխատանքներ 
 Über den Bau des Holzes von Caulotretus heterophyllus. Diss. rer. nat. Straßburg 1883.
 Die Muskatnuss. Ihre Geschichte, Botanik, Kultur, Handel und Verwerthung sowie ihre Verfälschungen und Surrogate. Zugleich ein Beitrag zur Kulturgeschichte der Banda-Inseln. Verlag Engelmann Leipzig 1897.
 Monsunia. Beiträge zur Kenntniss der Vegetation des süd- und ostasiatischen Monsungebietes. Verlag Engelmann Leipzig 1900.
 Die Kautschukpflanzen und ihre Kultur. Berlin 1900.
 Geschichte und Entwicklung der angewandten Botanik. In: Berichte der Deutschen Botanischen Gesellschaft Bd. 19, 1901, S. 153—183.
 Kulturpflanzen der Weltwirtschaft. Verlag R. Voigtländer Leipzig 1908.
 Die Pflanzen Welt. 3 Bände, Bibliographisches Institut Leipzig, Neudruck 1923.

Ծանոթագրություններ

Արտաքին հղումներ 
 University of Berlin biography 
 Otto Warburg Center biography
 Otto Warburg Minerva Center for Agricultural Biotechnology
 The personal papers of Otto Warburg are kept at the   Central Zionist Archives in Jerusalem. The notation of the record group is A12.

Գերմանացի բուսաբաններ
Գերմանիայի հրեաներ
Հրեա գիտնականներ
Սիոնիստներ
Լոնդոնի թագավորական միության արտասահմանյան անդամներ
Ստրասբուրգի համալսարանի շրջանավարտներ
Բոննի համալսարանի շրջանավարտներ
Հումբոլդտի համալսարանի շրջանավարտներ